**Община Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 20-72, e-mail:** [**obsavet@nikolaevo.net**](mailto:obsavet@nikolaevo.net)

Вх. № 05-00-28 / 26.01.2026 г.

ДО

ОБЩИНСКИ СЪВЕТ

НИКОЛАЕВО

ДОКЛАДНА ЗАПИСКА

от Николай Кънев – Председател Общински съвет Николаево

Относно: Определяне размера на индивидуалната основна месечна заплата на кмета на Община Николаево считано от 01.01.2026 г.

УВАЖАЕМИ ОБЩИНСКИ СЪВЕТНИЦИ,

На основание чл. 21, ал. 1, т. 5 от Закона за местното самоуправление и местната администрация /ЗМСМА/, общинският съвет определя размера на трудовите възнаграждения на кметовете в рамките на действащата нормативна уредба и средствата за работна заплата на персонала от общинския бюджет. Съгласно чл. 5, ал. 16 от Постановление №67 на Министерски съвет от 14.04.2010 г. за заплатите в бюджетните организации и дейности, конкретните размери на индивидуалните основни месечни заплати на кметовете на общини се определят от съответния общински съвет при условията на Закона за местното самоуправление и местната администрация, като размерът на определените заплати не може да надхвърля основната месечна заплата на министър.

С Решение на Министерски съвет № 47 от 21 януари 2026 година, относно прилагането на чл. 3, ал. 2, изр. трето от Закона за събирането на приходите и извършването на разходите през 2026 г. до приемането на Закона за държавния бюджет за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г., предвид натрупаната годишна инфлация 5,0 на сто, съгласно индекса на потребителските цени по данни на Националния статистически институт, средствата за възнаграждения на изборните длъжности са завишени с годишната инфлация, спрямо тези от 2025 година, считано от 01.01.2026 г.

С оглед на изложеното и на основание чл. 21, ал.1, т. 5 от ЗМСМА, във вр. с чл. 5, ал. 16 от Постановление № 67 на Министерски съвет от 14.04.2010 г. за заплатите в бюджетни организации и дейности, предлагам общински съвет Николаево да вземе следното решение:

***РЕШЕНИЕ:***

На основание чл. 21, ал. 1, т. 5 от ЗМСМА, във вр. с чл. 5, ал. 16 от ПМС № 67 от 14.04.2010 г. за заплатите в бюджетните организации и дейности, Общински съвет Николаево определя индивидуалната основна месечна заплата на кмета на Община Николаево както следва:

1. **Кмет на Община Николаево:**

– индивидуална основна месечна заплата – 2 040,00 EUR (евро).

С уважение,

НИКОЛАЙ КЪНЕВ

***Председател Об С-Николаево***

Съгласувал:

Стефан Анков - юрист