**Община Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** [**obnikolaevo@nikolaevo.net**](mailto:obnikolaevo@nikolaevo.net)

**Изх. № 05-00-20 / 26.01.2026 г. Вх. № 27-00-31 / 26.01.2026 г.**

**ДО**

**ОБЩИНСКИ СЪВЕТ**

**НИКОЛАЕВО**

ДОКЛАДНА ЗАПИСКА

**от КОНСТАНТИН РУЙЧЕВ КОСТОВ – Кмет на Община Николаево**

**ОТНОСНО:** Кандидатстване на Община Николаево с две проектни предложения по кампания 2026 на проект „Красива България”

УВАЖАЕМИ ГОСПОДИН ПРЕДСЕДАТЕЛ,

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Публикувана е обява за кампания 2026 на проект „Красива България”, която е част от програмата на Министерство на труда и социалната политика (МТСП) за намаляване на безработицата и стимулиране на заетостта в страната и ежегодно се финансира от програмния бюджет по Националния план за действие по заетостта.

Мерките, по които може да се кандидатства по време на кампанията са пет:

**-** мярка М01 „Подобряване на обществената среда в населените места”;

- мярка М02 „Подобряване на социалната инфраструктура”;

- **мярка М02-01 „Подобряване на социалните услуги за резидентна грижа и осигуряване на подслон”;**

- мярка М02-03 „Подобряване на образователната инфраструктура в професионалните гимназии предоставящи дуална система на обучение и/или защитени от държавата специалности от професии”;

- **мярка М01-01 „Осигуряване на достъпна среда на обществени сгради”.**

Допустими кандидати по мярка **М02-01** **„Подобряване на социалните услуги за резидентна грижа и осигуряване на подслон”**са общините, които са собственици на обектите, включени в проектните предложения.

**Допустими проектни предложения по мярка М02-01:**

* СМР/СРР в съществуващи сгради или самостоятелни обекти в тях, или ново строителство, с цел предоставяне на социални услуги за резидентна грижа и осигуряване на подслон (център за настаняване от семеен тип, център за временно настаняване, кризисен център, защитено жилище, наблюдавано жилище, преходно жилище и приют);
* СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

**Финансовата рамка на проектно предложение по мярка М02-01 е, както следва:**

Общ бюджет – от 60 000 до 300 000 евро с ДДС;

Съфинансиране от кандидата – **най-малко 30% от общия бюджет;**

Финансиране от ПКБ при обекти:

* **без обучение – най-много 90 000 евро с ДДС от общия бюджет;**
* с обучение – най-много 110 000 евро с ДДС от общия бюджет.

Допустими кандидати по мярка **М01-01 „Осигуряване на достъпна среда на обществени сгради”** са общини и държавни институции, които са собственици на обектите, включени в проектните предложения, или са с делегирани права за тяхното стопанисване и управление.

**Допустими проектни предложения** **по мярка М01-01:**

* проектни предложения, включващи единствено СМР/СРР, за изграждане/поставяне на рампа и/или подемна платформа, и/или асансьор (вкл. съпътстващи дейности за осигуряване на достъпен маршрут) за преодоляване на различни нива в съществуващи сгради (държавна или общинска собственост), вкл. със статут на недвижима културна ценност, като същите се привеждат в съответствие с изискванията за достъпност и безопасност при експлоатация, съгласно законовата и подзаконовата нормативна уредба в Република България.

По всички мерки (М01, М02, М02-01, М02-03 и М01-01) не се допускат проекто-предложения за сграден фонд и външни пространства, находящи се в различни урегулирани поземлени имоти.

При обекти по мерки М01, М02 и М02-01, които са със стойност за СМР/СРР над 150 000 евро с ДДС, задължително се предвижда прилагане на мярка М03 „Професионално обучение за придобиване на квалификация”, подпомагаща регистрирани в ДБТ безработни лица чрез професионалното им обучение по утвърдени модули и програми, по специалности в областта на архитектурата и строителството, здравеопазването и социалните услуги.

**Финансовата рамка на проектно предложение по мярка М01-01 е, както следва:**

Общ бюджет – от 40 000 до 120 000 евро с ДДС;

Съфинансиране от кандидата – **най-малко 30% от общия бюджет.**

Допуска се кандидатстване за един обект (сграден фонд и/или прилежащо пространство в един урегулиран поземлен имот) по две от мерките, но само в случай, че едната от тях е М01-01.

Проектно предложение за сграден фонд и/или прилежащо пространство в един урегулиран поземлен имот се подава със заявление по съответната мярка (М01, М02, М02-01, М02-03, М01-01) и приложена към него документация.

Във връзка с това Община Николаево възнамерява да кандидатства с две проектни предложения: мярка **М02-01** **„Подобряване на социалните услуги за резидентна грижа и осигуряване на подслон” с наименование „Реконструкция на вертикална планировка в УПИ-XIII-278 кв. 36“ ПИ 51648.201.278** и по **мярка М01-01 „Осигуряване на достъпна среда на обществени сгради” с наименование „Изграждане на външна асансьорна уредба за нуждите на сграда в УПИ-XIII-278 кв. 36“ ПИ 51648.201.278 “.**

Предвид гореизложеното, и на основание чл. 21, ал. 1, т. 8 и т. 23 и ал. 2 от ЗМСМА и чл.8, ал.1 от Закона за общинската собственост, предлагам Общински съвет Николаево да приеме следното:

**РЕШЕНИЕ:**

1. Дава съгласие за кандидатстване по кампания 2026 на проект „Красива България” мярка М02-01 „Подобряване на социалните услуги за резидентна грижа и осигуряване на подслон” с наименование „Реконструкция на вертикална планировка в УПИ-XIII-278 кв. 36 ПИ 51648.201.278“ и помярка М01-01 „Осигуряване на достъпна среда на обществени сгради” с наименование „Осигуряване на достъпна среда на обществени сгради” с наименование „Изграждане на външна асансьорна уредба за нуждите на сграда в УПИ-XIII-278 кв. 36“ ПИ 51648.201.278 “**.** Предназначението на сградата няма да се променя за срок от 5 години след приключване на дейностите по проекта.
2. При реализирането на проектните предложения, ще бъде осигурен финансов ресурс в размер на **30% /тридесет процента/** от общата стойност на двете проектни предложения като съфинансиране от страна на Община Николаево.
3. Възлага на кмета на Община Николаево да предприеме всички необходими действия във връзка с подготовка на документация, кандидатстване и реализиране на проектните предложения при тяхното евентуално одобрение.

**С уважение,**

**КОНСТАНТИН КОСТОВ**

*Кмет на община Николаево*

Съгласувано:

*Назифе Ибрям*

*Юристконсулт на Община Николаево*

Изготвил:

***Диляна Петрова***

***Зам.-кмет СДЕПП***